Schengen isch zum Synonym wore fir s Schengener Abchuu (Schengener Abkommen), wu am 14. Juni 1985 vu fimf EU-Mitglidstaate uf eme Moselschiff in dr Nechi vu Schengen unterzaichnet woren isch, un fir dr Ruum ohni Gränzkontrolle, wu us däm Abchuu fiirigangen isch. Am Mosestande vu Schengen mahnt e Europadänkmol an d Unterzaichnig vu däm Verdrag, wu am 26. Merz 1995 in Chraft drätten isch un as Myylestai im Brozäss vu dr Europäische Ainigung giltet. Us em Schengener Abchuu isch au di fir d Schwyz aktuäll giltigi Personefreizigigkait fir d EU-Burger härglaitet wore.